Unionin yleisen tuomioistuimen tuomio (yhden tuomarin kokoonpanossa) 13.12.2018 – Kakol vastaan komissio
(asiat T-641/16 RENV ja T-137/17)
(Henkilöstö – Virkamiehet – Palvelukseen ottaminen – Kilpailuilmoitus – Avoin kilpailu – Hakijaa ei hyväksytty arviointikeskuksen kokeisiin – Todistuksen tai tutkinnon tunnustamatta jättäminen – Aiempaan kilpailuun hyväksyminen – Vastaavien kilpailujen vaatimukset – Kanteen ja valituksen vastaavuutta koskeva sääntö – Oikeusvoima – Oikeudenkäyntiä edeltävän hallinnollisen menettelyn noudattamatta jättäminen – Henkilöstösääntöjen 91 artiklassa tarkoitettu henkilölle vastainen toimi – Toimen antajan toimivalta – Vahingonkorvausvaatimus)
1.      Henkilöstökanne – Edeltävä hallinnollinen valitus – Valituksen ja kanteen vastaavuus – Kanneperusteet, joita ei ole mainittu valituksessa – Tutkimatta jättäminen
(Henkilöstösääntöjen 91 artiklan 2 kohta)
(ks. 64–68 ja 71 kohta)
2.      Kumoamiskanne – Kumoamistuomio – Soveltamisala – Ehdoton oikeusvoima – Soveltamisala – Sekä tuomion perustelujen että tuomiolauselman huomioon ottaminen
(SEUT 264 ja SEUT 266 artikla)
(ks. 74–77 kohta)
3.      Henkilöstökanne – Vahingonkorvauskanne – Vahingonkorvauskanteen itsenäisyys kumoamiskanteeseen nähden – Tutkittavaksi ottaminen henkilöstösääntöjen mukaisen oikeudenkäyntiä edeltävän menettelyn puuttumisesta huolimatta – Edellytys – Kumoamisvaatimukseen liittyvä vahingonkorvausvaatimus
(Henkilöstösääntöjen 90 ja 91 artikla)
(ks. 80 ja 81 kohta)
4.      Henkilöstökanne – Virkamiehelle vastainen toimi – Aikaisemman päätöksen uudelleentarkastelun jälkeen tehty päätös – Kilpailun valintalautakunnan päätös, jonka tämä on tehnyt tarkasteltuaan uudelleen hakijan tilannetta
(Henkilöstösääntöjen 90 ja 91 artikla)
(ks. 83 ja 92 kohta)
5.      Henkilöstökanne – Valituksen hylkäämispäätöksestä nostettu kanne – Tutkittavaksi ottaminen – Velvollisuus lausua vaatimuksista, jotka kohdistuvat valituksen hylkäämisestä tehtyyn päätökseen – Vaatimuksia, joilla ei ole itsenäistä sisältöä, tai pelkästään vahvistavaa päätöstä ei ole
(Henkilöstösääntöjen 90 ja 91 artikla)
(ks. 84 kohta)
6.      Tuomioistuinmenettely – Oikeudenkäyntikulut – Oikeudenkäyntikulujen korvaaminen – Kohtuullisuusvaatimusten huomioon ottaminen
(Unionin yleisen tuomioistuimen työjärjestyksen 134 artiklan 1 kohta ja 135 artiklan 1 kohta)
(ks. 102, 103, 106 ja 109 kohta)
Aihe
SEUT 270 artiklaan perustuva vaatimus yhtäältä kumota 14.2.2014 tehty päätös, joka annettiin tiedoksi 2.5.2016, ja 25.11.2016 tehty päätös, joilla kantaja jätettiin hyväksymättä arviointikeskuksen kokeisiin Euroopan unionin henkilöstövalintatoimiston (EPSO) järjestämässä kilpailussa AD/177/10 sillä perusteella, ettei hän täyttänyt kilpailuilmoituksessa edellytettyjä erityisiä vaatimuksia todistuksista tai tutkinnoista, ja hylättiin hänen oikaisuvaatimuksensa hyväksymättä jättämisestä, ja toisaalta velvoittaa komissio korvaamaan kantajalle 5 000 euroa korvauksena aineettomasta vahingosta, joka kantajalle on väitetysti aiheutunut hänen hakemuksensa loukkaavasta kohtelusta
Ratkaisu
1)
Asiat T‑641/16 RENV ja T-137/17 yhdistetään tuomion antamista varten.
2)
Lausunnon antaminen kumoamisvaatimuksesta asiassa T‑641/16 RENV raukeaa, ja kanne hylätään muilta osin.
3)
Kanne hylätään asiassa T-137/17.
4)
Asianosaiset vastaavat omista oikeudenkäyntikuluistaan asioissa T‑641/16 RENV ja T-137/17 sekä asioissa F-48/14 ja T-152/15 P.